**Versenykíírás**

**Implom József Középiskolai Helyesírási Verseny, Kárpát-medencei Döntő**

A verseny meghirdetője: Gyulai Erkel Ferenc Gimnázium és Informatikai Szakképző Iskola, Kollégium és Gyula Város Önkormányzata

A verseny célja: az anyanyelv mint nemzeti értékünk iránti tisztelet, a tudatos nyelvhasználat iránti igény, a tanulók és a széles közvélemény nyelvi érzékenységének fokozása.

Fogja össze a magyar nyelvet beszélő fiatalokat, hiszen mi egy nyelven gondolkodunk.

A versenyen a feladatok összeállítását, az értékelést a magyar nyelvtudomány és tanárképzés szaktekintélyeiből álló zsűri irányítja.

A verseny során gondot fordítunk a pedagógusok szakmai továbbképzésére, hiszen a két nap alatt 6-8 országos hírű előadó a legújabb, s a gyakorlatban is jól használható elméleti-módszertani bemutatót tart.

A verseny kategóriái korcsoportok szerint: a versenyen minden magyar anyanyelvű középiskolás diák indulhat.

A versenyt az alábbi kategóriákban szervezzük: gimnázium, szakközépiskola, szakiskola, határon túli iskolák.

A verseny kategóriái iskolaszintek szerint: középiskola

A jelentkezés és a részvétel feltételei: középiskolai tanulói jogviszony, nevezés.

A versenyen való részvétel kizáró okai: -

A verseny témája, ismeretanyaga, felkészüléshez felhasználható irodalom:

• A magyar helyesírás szabályai (11. és 12. kiadás)

• Cs. Nagy Lajos: Helyesírási gyakorlókönyv. Trezor Kiadó, 2001.

• Laczkó Krisztina-Mártonfi Attila: Helyesírás. Osiris Kiadó, 2004.

• Magyar helyesírási szótár. Akadémiai Kiadó, 2006.

A nevezés módja, határideje (levélcím, e-mail cím):

• Az iskolai fordulóra helyi szokás szerint.

• A megyei fordulóra a megyei versenyt szervező intézményhez.

• A döntőre az Erkel Ferenc Gimnázium honlapján keresztül: www.erkel.hu/implom 5700 Gyula, Bodoky u. 10., e-mail: titkarsag@erkel.hu